ai4bharat/Pralekha huggingface dataset:
பிரதமர் அலுவலகம்
இங்கிலாந்து வெளியுறவுத்துறை அமைச்சர் திரு டொமினிக் ராப், பிரதமர் திரு நரேந்திர மோடியுடன் சந்திப்பு
இங்கிலாந்து நாட்டின் வெளியுறவு, காமன்வெல்த் மற்றும் வளர்ச்சிவிவகாரங்கள் துறை அமைச்சர் திரு டொமினிக் ராப், பிரதமர் திரு நரேந்திர மோடியைச் சந்தித்தார்.
இங்கிலாந்து பிரதமர் திரு போரிஸ் ஜான்சனுடன் சமீபத்தில் தொலைபேசியில் பேசியதை நினைவு கூர்ந்த பிரதமர் திரு நரேந்திர மோடி, கொவிட் பாதிப்புக்கு பிந்தைய உலகில், இந்தியா-இங்கிலாந்து இடையேயான கூட்டுறவின் முக்கியத்துவத்தை வலியுறுத்தினார். இருதரப்பு உறவின் முழு திறன்களின் பயன்களைப் பெற, வர்த்தகம், முதலீடு, ராணுவம், பாதுகாப்பு, மக்கள் இடம்பெயர்வு, கல்வி, எரிசக்தி, பருவநிலை மாற்றம், ஆரோக்கியம் ஆகியவற்றை உள்ளடக்கிய, முழு அளவிலான திட்டத்தை வகுக்க அவர் அழைப்பு விடுத்தார்.
இங்கிலாந்து பிரதமர் திரு போரிஸ் ஜான்சனின் வாழ்த்தைத் தெரிவித்த, வெளியுறவுத்துறை அமைச்சர் திரு.டொமினிக் ராப், இங்கிலாந்து சமீபத்தில் நடத்திய பருவநிலை இலட்சிய மாநாட்டில் பங்கேற்றதற்காக பிரதமர் திரு நரேந்திர மோடிக்கு நன்றி தெரிவித்தார். பகிரப்பட்ட மதிப்புகள், நலன்கள் மற்றும் பொதுவான உலகளாவிய சவால்களை ஒன்றாக எதிர்கொள்ளும் திறன் ஆகியவற்றின் அடிப்படையில் இந்தியாவுடனான உறவை அதிகரிக்க இங்கிலாந்து அரசு முன்னுரிமை அளிப்பதாக அவர் கூறினார்.
2021ம் ஆண்டு இங்கிலாந்து தலைமையில் நடக்கும் ஜி7 கூட்டத்தில் பிரதமர் திரு நரேந்திர மோடி பங்கேற்க அழைப்பு விடுத்து, இங்கிலாந்து பிரதமர் திரு போரிஸ் ஜான்சன் அனுப்பிய கடிதத்தை பிரதமரிடம் திரு டொமினிக் ராப் வழங்கினார். இதை ஏற்றுக்கொண்ட பிரதமர், அவருக்கு நன்றி தெரிவித்தார்.
இந்தியாவின் 72வது குடியரசு தின விழாவில், தலைமை விருந்தினராகப் பங்கேற்கும் இங்கிலாந்து பிரதமர் திரு போரிஸ் ஜான்சனை அடுத்த மாதம் வரவேற்பதில் ஆர்வமுடன் உள்ளதாகவும் பிரதமர் தெரிவித்தார்.
பிரதமர் அலுவலகம்
நமாமி கங்கைத் திட்டம் – பிரதமர் ஆய்வு
நமாமி கங்கைத் திட்டத்தின் முன்னேற்றம் குறித்து பிரதமர் திரு. நரேந்திர மோடி வியாழக்கிழமை மாலை ஆய்வு செய்தார்.
இத்திட்டம் குறித்த விளக்கக் காட்சியின் போது அரசின் பல்வேறு துறைகளைச் சேர்ந்த மூத்த அலுவலர்கள் இதுவரை எடுக்கப்பட்ட நடவடிக்கைகள் மற்றும் முன்னேற்றம் குறித்து பிரதமரிடம் விளக்கினர்.
நகரங்களில் உள்ள நதிக்கரையோரம் அமைக்கப்பட்டுள்ள கழிவுநீர் சுத்திகரிப்பு திறன் வெகுவாக மேம்படுத்தப்பட்டுள்ளது. கங்கை நதியின் முக்கிய பாதைகளாக கருதப்படும் ஹரித்வார், அலகாபாத், வாரணாசி, பாட்னா, பகல்பூர், ஹவுரா, கொல்கத்தா ஆகிய பெரு நகரங்களுக்கு முக்கியத்துவம் அளிக்கப்படுகிறது என்று அலுவலர்கள் தெரிவித்தனர்.
மாசுபடுத்தும் தொழிற்சாலைகளின் மீது அதிக கண்காணிப்பும் ஆய்வும் மேற்கொள்ளப்படுகிறது. இதனால் கங்கை நதியின் கிளை ஆறுகளின் நீரின் தரம் வெகுவாக மேம்பட்டுள்ளது. நீரில் கரைக்கப்பட்ட ஆக்சிஜன் மற்றும் உயரி ரசாயன ஆக்சிஜன் தேவை குறித்தும் ஆய்வு செய்யப்படுகிறது என்று அலுவலர்கள் குறிப்பிட்டனர்.
கங்கை நதிக்கரையோரம் உள்ள கிராமங்களில் மேற்கொள்ளப்பட்டு வரும் ஊரக சுகாதாரத்தின் முன்னேற்றம் குறித்தும் பிரதமரிடம் தெரிவிக்கப்பட்டது. கங்கை நதியின் தூய்மைப்படுத்தும் பணி குறித்து பொது மக்களிடம் விழிப்புணர்வை உண்டாக்குவதுடன் இப்பணியில் மக்கள் பங்கேற்கவும் விழிப்புணர்வு ஏற்படுத்த வேண்டும் என்று பிரதமர் கூறினார்.
பிரதமர் அலுவலகம், நிதி ஆயோக், மத்திய நீர் வள அமைச்சகம், மத்தியக் குடிநீர் மற்றும் சுகாதார அமைச்சகம், தூய்மையான கங்கைக்கான தேசிய இயக்கம், மத்திய மாசுக்கட்டுப்பாடு வாரியம் ஆகிய துறைகளின் மூத்த அலுவலர்கள் இந்த சந்திப்பில் பங்கேற்றனர்.
(Visitor Counter : 10
வணிகம் மற்றும் தொழில்துறை அமைச்சகம்
கணினி மென்பொருள் மற்றும் மின்னணு ஏற்றுமதிக்கான யுக்தி ஆவணத்தை வெளியிட்டார் வர்த்தக அமைச்சர்
2022ம் ஆண்டுக்குள் மென்பொருள் ஏற்றுமதியை 178 பில்லியன் அமெரிக்க டாலராக அதிகரிப்பதற்கான யுக்தி ஆவணத்தை மின்னணு மற்றும் கணினி மென்பொருள் ஏற்றுமதி மேம்பாட்டுக் கவுன்சில் தயாரித்துள்ளது. இந்த யுக்தி ஆவணத்தை மத்திய வர்த்தகம் & தொழில், உள்நாட்டு விமானப் போக்குவரத்து துறை அமைச்சர் திரு. சுரேஷ் பிரபு, தில்லியில் நேற்று வெளியிட்டார். இந்தியாவின் கணினி மென்பொருள், தகவல் தொழில்நுட்பம் சார்ந்த சேவைகள் மற்றும் மின்னணு ஏற்றுமதியை ஊக்குவிக்கும் வகையில் யுக்தி ஒன்றைத் தயாரிக்க இ.எஸ்.சி. மேற்கொண்ட முயற்சிகளை அமைச்சர் பாராட்டினார். பாரம்பரிய சந்தைகளுக்கு ஏற்றுமதியை அதிகரிக்கவும், ஆப்ரிக்கா, லத்தீன் அமெரிக்கா மற்றும் காமன்வெல்த் நாடுகள் போன்ற மாற்று சந்தையில் நுழையவும் தொழில்துறைக்கு இயன்ற ஆதரவை அரசு அளிக்கும் என்றும் அமைச்சர் கூறினார்.
விவசாயத்துறை அமைச்சகம்
சென்ற ஆண்டுடன் ஒப்பிடுகையில், நாட்டில் இந்த ஆண்டு நெல் 47.60 லட்சம் ஹெக்டேர் அதிக நிலப்பரப்பிலும், எண்ணெய் வித்துக்கள் 24.33 லட்சம் ஹெக்டேர் அதிக நிலப்பரப்பிலும் பயிரிடப்பட்டுள்ளன.
கோவிட்19 பெருந்தொற்று காலத்தில் கள அளவில் வேளாண் செயல்பாடுகளுக்கும், உழவர்களுக்கும், உதவும் வகையிலான பல்வேறு நடவடிக்கைகளை மத்திய அரசின் வேளாண்மை, கூட்டுறவு, விவசாயிகள் நலன் ஆகியவற்றுக்கான துறை எடுத்து வருகிறது. கரீப் பருவ பயிர்களில் விதைப்புப் பரப்பளவு திருப்திகரமான முன்னேற்றத்தை அளித்துள்ளது. விவரங்கள் பின்வருமாறு:
அரிசி: இந்த ஆண்டு சுமார் 321.79 லட்சம் ஹெக்டேர் நிலப்பரப்பில் விதைக்கப்பட்டுள்ளது. சென்ற ஆண்டு இதே காலத்தில் விதைக்கப்பட்ட நிலப்பரப்பின் அளவு 274.19 லட்சம் ஹெக்டேர். சென்ற ஆண்டுடன் ஒப்பிடுகையில், இது 47.60 லட்சம் ஹெக்டேர் அதிக நிலப்பரப்பாகும்.
பருப்பு வகைகள்: சுமார் 119.59 லட்சம் ஹெக்டேர் நிலப்பரப்பில் பயிரிடப்பட்டுள்ளது. சென்ற ஆண்டு இதே காலத்தில் 114.77லட்சம் ஹெக்டேர் நிலப்பரப்பில் பயிரிடப்பட்டது. சென்ற ஆண்டுடன் ஒப்பிடுகையில், இது 4.82 லட்சம் ஹெக்டேர் அதிக நிலப்பரப்பாகும்.
மோட்டா தானியங்கள் சுமார் 160.43லட்சம் ஹெக்டேர் நிலப்பரப்பில் பயிரிடப்பட்டுள்ளது. சென்ற ஆண்டு இதே காலத்தில் 154.77 லட்சம் ஹெக்டேர் நிலப்பரப்பில் பயிரிடப்பட்டது. சென்ற ஆண்டுடன் ஒப்பிடுகையில், இது 5.66 லட்சம் ஹெக்டேர் அதிக நிலப்பரப்பாகும்.
எண்ணெய் வித்துக்கள்: சுமார் 181.07லட்சம் ஹெக்டேர் நிலப்பரப்பில் பயிரிடப்பட்டுள்ளது. சென்ற ஆண்டு இதே காலத்தில் 156.75லட்சம் ஹெக்டேர் நிலப்பரப்பில் பயிரிடப்பட்டது. சென்ற ஆண்டுடன் ஒப்பிடுகையில், இது 24.33 லட்சம் ஹெக்டேர் அதிக நிலப்பரப்பாகும்.
கரும்பு: சுமார் 51.95லட்சம் ஹெக்டேர் நிலப்பரப்பில் பயிரிடப்பட்டுள்ளது. சென்ற ஆண்டு இதே காலத்தில் 51.33 லட்சம் ஹெக்டேர் நிலப்பரப்பில் பயிரிடப்பட்டது. சென்ற ஆண்டுடன் ஒப்பிடுகையில், இது 0.62 லட்சம் ஹெக்டேர் அதிக நிலப்பரப்பாகும்.
சணல் பயிர் மற்றும் மேஸ்தா: சுமார் 6.95 லட்சம் ஹெக்டேர் நிலப்பரப்பில் பயிரிடப்பட்டுள்ளது. சென்ற ஆண்டு இதே காலத்தில் 6.85லட்சம் ஹெக்டேர் நிலப்பரப்பில் பயிரிடப்பட்டது. சென்ற ஆண்டுடன் ஒப்பிடுகையில், இது 0.10 லட்சம் ஹெக்டேர் அதிக நிலப்பரப்பாகும்.
பருத்தி: சுமார் 123.64லட்சம் ஹெக்டேர் நிலப்பரப்பில் பயிரிடப்பட்டுள்ளது. சென்ற ஆண்டு இதே காலத்தில் 118.73லட்சம் ஹெக்டேர் நிலப்பரப்பில் பயிரிடப்பட்டது. சென்ற ஆண்டுடன் ஒப்பிடுகையில், இது 4.90 லட்சம் ஹெக்டேர் அதிக நிலப்பரப்பாகும்.
06.08.2020 அன்றைய நிலவரப்படி நாட்டில் பெய்த மொத்த மழையளவு 505.7 மில்லிமீட்டர். 1.6.2020 முதல் 3.7.2020 வரையிலான காலத்தில் சாதாரணமாக பொதுவான மழையளவு 507.3 மில்லி மீட்டர். நாட்டில் பல்வேறு பகுதிகளில் உள்ள 123 நீர்த்தேக்கங்களில் மொத்த நீர் இருப்பு, சென்ற ஆண்டு இதே காலத்தில் இருந்த அளவின்108 சதவிகிதமாக உள்ளது என்றும், கடந்த பத்து ஆண்டு கால சராசரி இருப்பின் 94 சதவிகிதமாக உள்ளது என்றும் மத்திய நீர் ஆணையம் தெரிவித்துள்ளது.
விவரங்களை இங்கே காணலாம். Click here for details
(Visitor Counter : 125
திறன் மேம்பாடு மற்றும் தொழில் முனைவோர் அமைச்சகம்
திறன் இந்தியா இயக்கத்தின் கீழ் அழகு மற்றும் நலவாழ்வு துறை குழுமம் சார்பில் 1.30 லட்சத்திற்கும் மேற்பட்ட மாணவர்களுக்கு யோகா ஆலோசகர் மற்றும் பயிற்சியாளர் பயிற்சி அளிக்கப்பட்டுள்ளது
திறன் மேம்பாடு மற்றும் தொழில்முனைவோர் அமைச்சகத்தின் கீழ் செயல்படும் அழகு மற்றும் நலவாழ்வு துறை குழுமம் சார்பில் சர்வதேச யோகா தினத்தையொட்டி நிகழ்ச்சிக்கு ஏற்பாடு செய்திருந்தது. இந்த நிகழ்ச்சியில், யோகா பயிற்சி படிப்பை முடித்தவர்களுக்கு சான்றிதழ் வழங்கப்பட்டது. இதில் தலைமை விருந்தினராக கலந்துகொண்டு பேசிய திறன் மேம்பாடு மற்றும் தொழில் முனைவோர் துறை செயலாளர் திரு ராஜேஷ் அகர்வால், பயிற்சி பெற்றவர்களில் சிலர், 60 வயதிற்கு மேற்பட்டவர்கள் என்றும், அறிவை பகிர்ந்து கொள்வதில் வயது ஒரு தடையல்ல என்றும் கூறினார்.
இந்த மையத்தில் யோகா ஆலோசகர், யோகா பயிற்சியாளர் மற்றும் மூத்த யோகா பயிற்சியாளர் என்ற மூன்று பிரிவுகளில் படிப்புகள் உள்ளதாக அவர் தெரிவித்தார். பின்னர் பேசிய திறன் மேம்பாடு மற்றும் தொழில் முனைவோர் துறை கூடுதல் செயலாளர் திரு கே கே திவிவேதி, கடந்த எட்டு வருடங்களில் 1.30 லட்சத்திற்கும் மேற்பட்ட மாணவர்களுக்கு யோகா ஆலோசகர் மற்றும் பயிற்சியாளர்களுக்கான பயிற்சி அளிக்கப்பட்டதாக கூறினார். இந்த துறையில் பல்வேறு வேலை வாய்ப்புகள் உள்ளதாகவும் அவர் தெரிவித்தார்.
மேலும் விவரங்களுக்கு இந்த ஆங்கில செய்திக்குறிப்பை காணவும்: https://pib.gov.in/PressReleasePage.aspx?PRID=1836209
புவி அறிவியல் அமைச்சகம்
உம்.பன் அதி தீவிர புயல் வங்கதேசத்தின் மீது ஆழ்ந்த காற்றழுத்த தாழ்வு நிலையாக மையம் கொண்டுள்ளது 
உம்.பன் அதி தீவிர புயல் கடந்த 6 மணி நேரத்தில் மணிக்கு 7 கி.மீ வேகத்தில் வடக்கு நோக்கி நகர்ந்து ஆழ்ந்த காற்றழுத்த தாழ்வு நிலையாக வழுவிழந்து மே 21, 2020 மாலை 5.30 மணி நிலவரப்படி வங்கதேசத்தின் மீது மையம் கொண்டுள்ளது. இது வடக்கு-வடகிழக்கு கொல்கத்தாவுக்கு 350 கி.மீ தொலைவிலும், தெற்கு மற்றும் தென்மேற்கு துப்ரிக்கு 70 கி.மீ தொலைவிலும், கிழக்கு மற்றும் தென்கிழக்கு ராங்பூருக்கு  50 கி.மீ தொலைவிலும் உள்ளது.
இது அடுத்த 12 மணி நேரத்தில் வடக்கு மற்றும் வடகிழக்கு நோக்கி நகர்ந்து தாழ்வு நிலையாக வலுவிழக்கும் எனத் தெரிகிறது.
(Visitor Counter : 100
விவசாயத்துறை அமைச்சகம்
கோவிட்-19 முடக்கநிலையால் ஏற்பட்டுள்ள சூழ்நிலை காரணமாக, பயிர்க்கடன்களைத் திருப்பிச் செலுத்துவதில் விவசாயிகளுக்கு சலுகைகளை அறிவித்தது மத்திய அரசு
கோவிட்-19 நோய்த் தொற்று பாதிப்பால் முடக்கநிலை அமல் செய்யப்பட்டுள்ள சூழ்நிலையில் விவசாயிகளின் பயிர்க் கடன்களுக்கான வட்டி சலுகையை 2020 மே 31 ஆம் தேதி வரையில் நீட்டிப்பதாக மத்திய அரசு அறிவித்துள்ளது. வங்கிகளிடம் இருந்து பெறப்பட்ட ரூ.3 லட்சம் வரையிலான கடன்களில் திரும்பச் செலுத்தும் காலம் வந்துவிட்ட, அல்லது 2020 மார்ச் 1 முதல் 2020 மே 31 ஆம் தேதி வரையில் திரும்பச் செலுத்தும் காலம் வரக் கூடிய கடன்களுக்கு இந்தச் சலுகை நீட்டிப்பு கிடைக்கும். இந்தக் கடன்களுக்கான 2 சதவீத வட்டிச் சலுகை மற்றும் உரிய காலத்தில் செலுத்தினால் 3 சதவீத வட்டியை அளிப்பது ஆகிய திட்டங்கள் மேற்படி காலத்துக்கு நீட்டிக்கப்படுவதாக அறிவிக்கப்பட்டுள்ளது.
மக்கள் நடமாட்டத்துக்குக் கட்டுப்பாடுகள் விதிக்கப்பட்டுள்ளதால், பல விவசாயிகள் தங்களுடைய குறுகிய காலப் பயிர்க் கடன்களைத் திருப்பிச் செலுத்துவதற்கு வங்கிக் கிளைகளுக்குச் செல்ல முடியாத சூழ்நிலை ஏற்பட்டுள்ளது. சொல்லப்போனால், மக்கள் நடமாட்டத்துக்குக் கட்டுப்பாடுகள் விதித்திருப்பதால், உரிய காலத்தில் விளைபொருள்களை விற்பது, அவற்றுக்கான பணத்தைப் பெறுவது, இந்த காலக்கட்டத்துக்குள் தவணை வரும் குறுகிய கால பயிர்க் கடன்களை திருப்பிச் செலுத்துவது ஆகியவற்றில் விவசாயிகள் சிரமங்களை எதிர்கொள்வார்கள்.
இந்த நிலையை சமாளிக்க உதவியாக, வட்டிச் சலுகை மற்றும் உரிய காலத்தில் கடனை திருப்பிச் செலுத்தினால் வட்டித் தள்ளுபடி ஆகிய சலுகைகள் 2020 மே 31 ஆம் தேதி வரையில் நீட்டிக்கப்படுகிறது. 2020 மே 31 ஆம் தேதி வரையில் திருப்பிச் செலுத்தும் அவகாசம் முடியக் கூடிய, ரூ..3 லட்சம் வரையிலான குறுகிய காலப் பயிர்க் கடன்களுக்கு இந்தச் சலுகை கிடைக்கும். எனவே நீட்டிக்கப்பட்ட காலம் வரையில் விவசாயிகள் அபராதம் எதுவும் இல்லாமல் 4 சதவீத வட்டியுடன் கடன் தொகையை திருப்பிச் செலுத்த இது உதவியாக இருக்கும்.
(
நிலக்கரி அமைச்சகம்
சவுத் ஈஸ்டர்ன் கோல்ஃபீல்ட்ஸ் நிறுவனம் 600 மெகாவாட் சூரிய சக்தி திட்டங்களை உருவாக்க திட்டம்
கோல் இந்தியா நிறுவனத்தின் மிகப்பெரிய நிலக்கரி உற்பத்தி செய்யும் துணை நிறுவனங்களில் ஒன்றான சவுத் ஈஸ்டர்ன் கோல்ஃபீல்ட்ஸ் லிமிடெட் , அதன் விரிவாக்க உத்தியின் ஒரு பகுதியாக, வரும் ஆண்டுகளில் 600 மெகாவாட் திறன் கொண்ட சூரிய சக்தி திட்டங்களை உருவாக்கவுள்ளது. 2070 ஆம் ஆண்டுக்குள் நிகர பூஜ்ஜிய உமிழ்வை அடைய வேண்டும் என்ற பிரதமர் திரு நரேந்திர மோடியின் குறிக்கோளுக்கு இணங்க இந்த உத்தி மேற்கொள்ளப்படுகிறது. மினிரத்னா பொதுத்துறை நிறுவனங்களில் ஒன்றான இந்த நிறுவனம் ரூ.1000 கோடிக்கு மேல் முதலீட்டுடன் இதனைச் செயல்படுத்தவுள்ளது.
சத்தீஸ்கர் மற்றும் மத்தியப் பிரதேசத்தில் பரவியுள்ள சவுத் ஈஸ்டர்ன் கோல்ஃபீல்ட்ஸ் நிறுவனத்தின் செயல்பாட்டுப் பகுதிகளில் 180 மெகாவாட்டிற்கும் அதிகமான சூரிய மின்சக்தித் திட்டங்கள் ஏற்கனவே பல்வேறு கட்ட செயல்பாட்டில் உள்ளன.
கோல் இந்தியா லிமிடெட், 2026 ஆம் ஆண்டுக்குள் 3000 மெகாவாட் திறன் கொண்ட புதுப்பிக்கத்தக்க எரிசக்தி திட்டங்களை நிறுவுவதன் மூலம் நிகர பூஜ்ஜிய நிலையை அடைவதற்கான லட்சிய இலக்கை நிர்ணயித்துள்ளது, இது நிறுவனத்தின் கார்பன் தடயத்தைக் குறைத்து மேலும் நிலையான எதிர்காலத்தை நோக்கி நகரும்.
2022-23 நிதியாண்டில் கோல் இந்தியா லிமிடெட் நிறுவனத்தின் மொத்த நிலக்கரி உற்பத்தியில் நான்கில் ஒரு பங்கை சவுத் ஈஸ்டர்ன் கோல்ஃபீல்ட்ஸ் நிறுவனம் அளித்துள்ளது என்பது குறிப்பிடத்தக்கது. நிலக்கரி சுரங்கத்தின் கார்பன் தடயத்தைக் குறைப்பதற்கும், நிகர பூஜ்ஜிய கார்பன் உமிழ்வு என்ற இலக்கை நோக்கி நகர்வதற்கும் புதுப்பிக்கத்தக்க ஆற்றலை இது ஊக்குவித்து வருகிறது. மேற்கூறிய திட்டங்களில் இருந்து உற்பத்தி செய்யப்படும் மின்சாரம் மூலம், நிலக்கரி சுரங்கம் மற்றும் அதனுடன் தொடர்புடைய செயல்பாடுகளுக்கு அதன் மின் தேவைகளை ஈடுகட்ட நிறுவனம் முயற்சிக்கிறது.
மேலும் விவரங்களுக்கு ஆங்கில செய்திக்குறிப்பைக் காணவும்; https://pib.gov.in/PressReleasePage.aspx?PRID=1938679
வணிகம் மற்றும் தொழில்துறை அமைச்சகம்
2021, பிப்ரவரி மாத மொத்த விலை குறியீட்டு எண்கள் வெளியீடு
2021, பிப்ரவரி மாதத்துக்கான  மொத்த விலை குறியீட்டு எண்களை தொழில் வளர்ச்சி மற்றும் உள்நாட்டு வர்த்தகத் துறையின் பொருளாதார ஆலோசகர் அலுவலகம் வெளியிட்டுள்ளது.
மாதாந்திர மொத்த விலை குறியீட்டு எண் அடிப்படையில் 2021 பிப்ரவரி மாதத்துக்கான பணவீக்கம் 4.17 சதவீதமாக  இருந்தது. இது கடந்தாண்டின் இதே மாதத்தில் 2.26 சதவீதமாக இருந்தது.
முதன்மைப் பொருட்கள் குழுவின் குறியீட்டு எண் 2021 பிப்ரவரி மாதத்தில் 1.04 சதவீதம் உயர்ந்து 145.4 ஆக இருந்தது. இது 2021 ஜனவரி மாதத்தில் 143.9ஆக இருந்தது. 2021-ஆம் ஆண்டு ஜனவரி மாதத்துடன் ஒப்பிடுகையில், 2021 பிப்ரவரியில் தாதுக்களின் விலைகள் 9.40 சதவீதமும், கச்சா பெட்ரோலியம் மற்றும் இயற்கை வாயுவின் விலைகள் 6.50 சதவீதமும், உணவுப் பொருட்களின் விலைகள் 0.51 சதவீதமும் அதிகரித்தன. 2021 பிப்ரவரியில் உணவு சாராப் பொருட்களின் விலைகள் , 2021 ஜனவரி மாதத்தைவிட குறைவாக இருந்தன.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1704797
சுகாதாரம் மற்றும் குடும்ப நலத்துறை அமைச்சகம்
"பிரதமரின் மக்கள் இயக்கத்தை வெற்றிகரமாக செயல்படுத்தி 2020-க்குள் கொவிட்-ஐ விரட்டுவோம்": டாக்டர் ஹர்ஷ் வர்தன்
கொவிட் சரியான நடத்தைமுறைகள் குறித்த விழிப்புணர்வை பொதுமக்களிடம் ஏற்படுத்தி, இந்த ஆண்டின் இறுதிக்குள் நோய் பரவலைக் கட்டுப்படுத்தி, அதன் வீரியத்தை அழிக்க வேண்டும் என்று மத்திய சுகாதாரம் மற்றும் குடும்ப நலத்துறை அமைச்சர் டாக்டர் ஹர்ஷ் வர்தன் கேட்டுக் கொண்டுள்ளார்.
தில்லி துணைநிலை ஆளுநர் திரு அனில் பைஜால், மாநில சுகாதார அமைச்சர் திரு சத்யேந்திர குமார் ஜெயின் மற்றும் மாநில உயர் அதிகாரிகளுடன் அமைச்சர் டாக்டர் ஹர்ஷ் வர்தன் இன்று ஆலோசனை நடத்தினார்.
இந்த ஆலோசனைக் கூட்டத்தின் போது, முகக் கவசம் அணிதல், தனிநபர் இடைவெளியை கடைப்பிடித்தல், மற்றும் கைகளைக் கழுவுதல் ஆகிய முக்கிய வழிமுறைகள் நாட்டின் கடைசி குடிமகனுக்கும் சென்றடையும் வகையில் மக்கள் இயக்கத்தை தொடங்கிய பிரதமர் திரு நரேந்திர மோடிக்குத் தமது பாராட்டுகளைத் தெரிவித்துக் கொண்டு, அரசின் இது போன்ற பல்வேறு நடவடிக்கைகளின் காரணமாக கொவிட் நோய் பரவல், நாட்டில் வெகுவாகக் குறைந்து இருப்பதாகக் கூறினார்.
வரும் 2021-ஆம் ஆண்டின் இடையில் முன்கள சுகாதாரப் பணியாளர்கள் உள்ளிட்ட நாட்டின் 20-25 கோடி மக்களுக்கு தடுப்பு மருந்துகள் வழங்க அரசு உறுதி பூண்டு இருப்பதாக அவர் மீண்டும் வலியுறுத்தினார்.
நாட்டில் ஏற்பட்டுள்ள மொத்த கொரோனா பாதிப்பை தில்லியில் ஏற்பட்டுள்ள பாதிப்புடன் ஒப்பிட்டுப் பேசிய அவர், "இந்தியாவில் தற்போது 92 சதவீதம் பேர் நோயிலிருந்து குணமடைந்து உள்ள நிலையில், தில்லியில் அது, 89 சதவீதமாக உள்ளது. இந்த நோயினால் நாட்டில் 1.49 சதவீதம் பேர் உயிரிழந்துள்ளனர். தில்லியில் உயிரிழந்தோரின் சதவீதம் 1.71", என்று குறிப்பிட்டார். வடக்கு, மத்திய, வடகிழக்கு, கிழக்கு, வடமேற்கு மற்றும் தென்கிழக்கு மாவட்டங்களில் நோயின் தாக்கம் அதிகரித்து வருவது கவலை அளிப்பதாகத் தெரிவித்த டாக்டர் ஹர்ஷ் வர்தன், கடுமையான சுவாச நோய் தொற்று மற்றும் நோயின் அறிகுறி உள்ளவர்களுக்கு பரிசோதனை கட்டாயமாக்கப்பட வேண்டும் என்று வலியுறுத்தினார்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்: https://pib.gov.in/PressReleasePage.aspx?PRID=1670366
------
(Visitor Counter : 108
நிதி அமைச்சகம்
வருமான வரி செலுத்துவோர் குறைதீர்ப்பு இருவார முகாம்
வருமான வரித்துறையின் தமிழ்நாடு & புதுச்சேரி பிரிவு, 2018 ஜூன் மாதத்தின் முதலாவது இருவாரத்தை,  வரிசெலுத்துவோரின் குறை தீர்ப்பு இருவாரமாக கடைபிடிக்க உள்ளது. இந்தக் காலக்கட்டத்தில் வரி செலுத்துவோரின் மேல்முறையீடுகள் மற்றும் பிழைத்திருத்தம் செய்யப்பட்ட விண்ணப்பங்கள் மீது தனிக்கவனம் செலுத்தப்படும்.
தமிழ்நாடு மற்றும் புதுச்சேரியில் உள்ள அலுவலகங்களில் பணியாற்றும் அனைத்து அலுவலர்களும், வாடிக்கையாளர்களின் கோரிக்கைகள் மீது நடவடிக்கை எடுப்பார்கள்.
நேரில் விளக்கம் அளிக்க விரும்பும் வரி செலுத்துவோர் மற்றும் / அல்லது அவர்களது பிரதிநிதிகள், சம்பந்தப்பட்ட பகுதிக்கான வரி மதிப்பீடு அலுவலரை, குறை தீர்ப்பு இருவாரக் காலத்தில் வேலை நாட்களின் முற்பகுதியில், நேரில் சந்தித்து விளக்கம் அளிக்கலாம். வரி செலுத்துவோர் இந்த சந்தர்ப்பத்தை பயன்படுத்தி, தங்களது கோரிக்கைகளுக்கு தீர்வு காணுமாறு கேட்டுக் கொள்ளப்படுகிறது.
-----------
ரெசின்/ஸ்ரீவி/மணி
(Visitor Counter : 63
பாதுகாப்பு அமைச்சகம்
பாதுகாப்பு துறை அமைச்சர் ராஜ்நாத் சிங், 1971 போரில் இந்திய வெற்றியின் 50 ஆண்டுகளை நினைவு கூறும் பொன் விழாவை தொடங்கி வைத்தார்.
போரில் வெற்றியை உறுதி செய்த துணிச்சலான இந்திய வீரர்களுக்கு அஞ்சலி செலுத்தியதுடன், அவர்களின் தியாகத்திற்கு நாடு என்றும் கடன்பட்டிருக்கும் என்றார்
பாதுகாப்பு துறை அமைச்சர் உரையின் முக்கிய அம்சங்கள்:
• ஜெனரல் பிபின் ராவத்தின் அகால மரணத்தில், இந்தியா ஒரு துணிச்சலான வீரரை, திறமையான ஆலோசகரை இழந்துவிட்டது.
• இந்தியா எந்த நாட்டின் மீதும் படையெடுத்துச் சென்றதில்லை, அல்லது வேறொருவரின் நிலத்தின் ஒரு அங்குலத்தைக் கூட கைப்பற்றியதில்லை.
• பயங்கரவாதம் மற்றும் பிற இந்திய எதிர்ப்பு நடவடிக்கைகளை ஊக்குவிப்பதன் மூலம் இந்தியாவில் அமைதியை சீர்குலைக்க பாகிஸ்தான் விரும்புகிறது; நேரடிப் போரில் வென்றோம் மறைமுகப் போரிலும் வெற்றி நமதே.
• யார் ஒருவர் நம்மைப் பிரிக்க முயன்றாலும், முன்பை விட ஒற்றுமையாக எதிரிகளை எதிர்கொள்வோம்.
• ஆயுதப் படைகளை எந்த ஒரு நிகழ்வுக்கும் தயாராக வைத்திருப்பதே நமது நோக்கம்
பாதுகாப்பு துறை அமைச்சர் திரு. ராஜ்நாத் சிங், டிசம்பர் 12, 2021 அன்று புதுதில்லியில் உள்ள இந்தியா கேட் புல்வெளியில் வங்காளதேசத்தின் விடுதலைக்காக 1971 ஆம் ஆண்டு நடந்த போரில் இந்திய வீரர்களின் பங்களிப்பை நினைவுகூறும் நிகழ்வான வெற்றி பொன் விழாவை தொடங்கி வைத்தார். இந்த போரில் இந்தியா வெற்றி பெற்று 50 ஆண்டுகள் நிறைவடைந்ததையொட்டி ஆண்டு முழுவதும் கொண்டாடப்படும் விழாவின் உச்சக்கட்டமாக இந்நிகழ்வு அமைந்தது. அப்போது டிசம்பர் 08, 2021 அன்று தமிழ்நாட்டில் ஹெலிகாப்டர் விபத்தில் காலமான நாட்டின் முதல் பாதுகாப்புப் படைத் தளபதி ஜெனரல் பிபின் ராவத் அவர்களுக்கு அஞ்சலி செலுத்தி திரு ராஜ்நாத் சிங் தனது உரையைத் தொடங்கினார். “ஜெனரல் ராவத்தின் அகால மரணத்தில், இந்தியா துணிச்சலான வீரரை, திறமையான ஆலோசகரை இழந்து விட்டது என்றும் அவர் வெற்றி பொன் விழா கொண்டாட்டத்தில் பங்கேற்பதை ஆவலுடன் எதிர்பார்த்துக் கொண்டிருந்தார் என்றும் தெரிவித்தார்.
1971 போரில் வெற்றியை உறுதி செய்த துணிச்சலான இந்திய வீரர்கள், மாலுமிகள், விமானப் போர்வீரர்கள் மற்றும் அவர்களது குடும்பத்தினருக்கு அவர் அஞ்சலி செலுத்தியதுடன், அவர்களின் தியாகத்திற்கு நாடு எப்போதும் கடமைப்பட்டிருக்கும் என்று கூறினார். 1971 ஆம் ஆண்டின் போர் வெற்றியானது மனிதாபிமானமற்ற தன்மையின் மீது மனிதநேயமும், ஒழுக்கக்கேட்டின் மீது அறமும், அநீதியின் மீது நீதியும் பெற்ற வெற்றியாகும் என அவர் குறிப்பிட்டார்.
மேலும்,1971 போர் இந்தியாவின் ஒழுக்கம் மற்றும் ஜனநாயக மரபுகளுக்கு ஒரு சிறந்த எடுத்துக்காட்டு. “ஒரு நாடு போரில் மற்றொரு நாட்டை தோற்கடித்த பிறகு, தனது ஆதிக்கத்தை திணிக்காமல், அதன் அரசியல் பிரதிநிதியிடம் அதிகாரத்தை ஒப்படைப்பதை வரலாற்றில் அரிதாகவே பார்க்க முடியும். இந்தியா இதை செய்தது, ஏனெனில் இது நமது கலாச்சாரத்தின் ஒரு பகுதி என தெரிவித்தார்.
1971 தோல்விக்குப் பிறகு, பாகிஸ்தான் தொடர்ந்து மறைமுக போரை நடத்தி வருவதுடன், பயங்கரவாதம் மற்றும் இந்தியாவுக்கு எதிரான பிற நடவடிக்கைகளை ஊக்குவிப்பதன் மூலம் இந்தியாவில் அமைதியை சீர்குலைக்க விரும்புகிறது.
திரு ராஜ்நாத் சிங் மேலும் கூறுகையில், இந்தியா தனது ஏவுகணைகளுக்கு ஆகாஷ், பிருத்வி, அக்னி என்று பெயர்கள் வைக்க, பாகிஸ்தானோ “இந்தியாவை ஆக்கிரமித்தவர்களான கோரி, கஸ்னவி, அப்தாலி, ஆகியோரின் பெயர்களை தங்கள் ஏவுகணைகளுக்கு வைப்பதிலிருந்தே பாகிஸ்தானில் உள்ள இந்திய எதிர்ப்பு உணர்வைக் காணலாம் என்றார்.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://www.pib.gov.in/PressReleasePage.aspx?PRID=1780639
மத்திய பணியாளர் தேர்வாணையம்
2022 ஜனவரியில் மத்தியப் பணியாளர் தேர்வாணையத்தால் பணி நியமன முடிவுகள் இறுதி செய்யப்பட்டுள்ளன
2022 ஜனவரி மாதத்தின் மத்தியப் பணியாளர் தேர்வாணையத்தால் கீழ்க்காணும் பணி நியமன முடிவுகள் இறுதி செய்யப்பட்டுள்ளன. பரிந்துரைக்கப்பட்டவர்களுக்கு தபால் மூலம் தனியாகத் தகவல் தெரிவிக்கப்படும்.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1799282
புவி அறிவியல் அமைச்சகம்
“பெருங்கடல் சேவைகள், மாதிரியாக்கம், பயன்பாடு, வளங்கள் மற்றும் தொழில்நுட்பம் ” திட்டத்தை தொடர மத்திய அமைச்சரவை ஒப்புதல்
இந்த திட்டம் ரூ.2,177 கோடி செலவில் செயல்படுத்தப்படும்
பிரதமர் திரு நரேந்திர மோடி தலைமையில் இன்று நடைபெற்ற பொருளாதார விவகாரங்களுக்கான மத்திய அமைச்சரவைக் குழுக்கூட்டத்தில், பெருங்கடல் சேவைகள், மாதிரியாக்கம், பயன்பாடு, வளங்கள் மற்றும் தொழில்நுட்பம்  எனப்படும் மூலத் திட்டத்தை, 2021-26 ஆம் ஆண்டு வரை ரூ.2,177 கோடி ரூபாய் செலவில் தொடர்ந்து செயல்படுத்த ஒப்புதல் அளிக்கப்பட்டுள்ளது.
பெருங்கடல் தொழில்நுட்பம், பெருங்கடல் மாதிரியாக்கம் மற்றும் ஆலோசனை சேவைகள் , பெருங்கடல் கூர்நோக்கு கட்டமைப்பு , பெருங்கடல் உயிர்வாழா வளங்கள், ஆழ்கடல் உயிர்வாழ் வளங்கள் மற்றும் சூழலியல், கடலோர ஆராய்ச்சி மற்றும் செயல்பாடு மற்றும் ஆராய்ச்சிக் கலன்கள் பராமரிப்பு போன்ற ஏழு துணைத் திட்டங்களை உள்ளடக்கி இந்த திட்டம் செயல்படுத்தப்படும்.
அடுத்த ஐந்தாண்டுகளில்  இந்த திட்டம் ஆழ்கடல் பகுதியில் பயன்படுத்தக்கூடிய துல்லியமான தொழில்நுட்பத்தை வழங்குவதன் மூலம் நடவடிக்கைகளை வலுப்படுத்தி விரிவாக செயல்படுத்த வழிவகுக்கும்.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1774579
(Visitor Counter : 150
மத்திய அமைச்சரவை
ஜி.எஸ்.எல்.வி. மார்க் III செலுத்து வாகன தொடர் திட்டத்திற்கு அமைச்சரவை ஒப்புதல்
பத்து ஜி.எஸ்.எல்.வி. மார்க் III ராக்கெட்டுகள் கொண்ட திட்டத்தை ரூ. 4338.20 கோடி செலவில் தொடருவதற்கான நிதியை அளிக்க பிரதமர் திரு. நரேந்திர மோடி தலைமையில் இன்று நடைபெற்ற மத்திய அமைச்சரவை ஒப்புதல் அளித்துள்ளது. பத்து ஜி.எஸ்.எல்.வி. மார்க் III செலுத்துவாகனத்தின் செலவுகள், அத்தியாவசிய வசதிகள் விரிவாக்கம், திட்ட நிர்வாகம் மற்றும் செலுத்தும் இய்க்கம் ஆகியவற்றின் செலவு இதில் அடங்கும்.
ஜி.எஸ்.எல்.வி. மார்க் III தொடர்ச்சி திட்டம் – முதல் கட்டம் என்பது நாட்டின் செயற்கைக் கோள் தொடர்புத் தேவைகளை எதிர்கொள்வதற்கு 4 டன் எடை கொண்ட தொடர்பு செயற்கைக் கோள்கள் செலுத்துவதற்கான செலுத்துவாகனமாகும்.
ஜி.எஸ்.எல்.வி. மார்க் III வாகனம் செயல்பாட்டுக்கு வருவதன் மூலம் 4 டன் எடை கொண்ட தொடர்பு செயற்கைக் கோள்களை விண்ணில் ஏவுவதற்கான செயல்திறனை நாட்டுக்கு அளிப்பதுடன், விண்வெளி உள்கட்டமைப்பில் நீடித்த தன்மையையும் வலிமையையும் அளிப்பதுடன், செயற்கைக் கோள்களை ஏவுவதற்கான வெளிநாடுகளை சார்ந்திருக்கும் நிலையை குறைக்கும்.
ஜி.எஸ்.எல்.வி. மார்க் III தொடர் திட்டம் – முதல் கட்டம் தொடர்பு செயற்கைக் கோள்கள் செலுத்துவதற்கான தேவைகளை எதிர்கொண்டு அதன் மூலம் கிராமப் புற தேவைகளுக்கான உயர் திறன் செயற்கைக் கோள்கள் தேவையை எதிர்கொள்ள உதவும். மேலும் இது டி.டீ.எச்., விசாட் மற்றும் தொலைக்காட்சி அலைவரிசைகளுக்கான டிரான்ஸ்பாண்டர்களை அதிகரிக்கவும் உதவும்.
ஜி.எஸ்.எல்.வி. மார்க் III தொடர் திட்டம் முதல் கட்டம் ஜி.எஸ்.எல்.வி. மார்க் III செலுத்து வாகன செயல்பாட்டின் முதல் கட்டமாக இருப்பதுடன் இதற்கு அளிக்கப்படும் ஒப்புதல் 2019 முதல் 2024 வரை செலுத்தப்படும் செயற்கைக் கோள் இயக்கங்களுக்கான தேவைகளை பூர்த்தி செய்யும்.
பின்னணி:
ஜி.எஸ்.எல்.வி. மார்க் III செலுத்து வாகனம் என்பது உள்நாட்டு செயற்கைக் கோள் செலுத்தும் திறனை எட்டுவதற்காக உருவாக்கப்பட்டது. இது 4 டன் வகை செயற்கைக் கோள்களை சுற்றுவட்டப் பாதையில் நிலை நிறுத்தும் திறன் கொண்டதாகும். இதன் முதல் பரிசோதனை வாகனம் 2014ல் நிறைவேற்றப்பட்டு உருவாக்க செலுத்து வாகனம் 2017ல் நிறைவு செய்யப்பட்டது. இரண்டாவது உருவாக்க செலுத்து வாகனம் 2018-19 இரண்டாவது காலாண்டில் நிறைவடையும். முதல் கட்ட தொடர் திட்டம் 4 டன் வகை தொடர்பு செயற்கைக் கோள்களை விண்ணூக்கு அனுப்புவதை சாத்தியமாக்கும். ஜி.எஸ்.எல்.வி. மார்க் III 4 டன் தொடர்பு செயற்கைக் கோள்கள் செலுத்துவதற்கான குறைந்த் செலவு வாகனமாக இருக்கும். இதன் மூலம் நாட்டின் தேவைகள் பூர்த்தி செய்யப்படுவதுடன், செயற்கை கோள் செலுத்தும் சேவைகளுக்கு சர்வதேச அளவில் வர்த்தக வாய்ப்புக்களை உருவாக்கும்.